এবার আরও রঙিন গঙ্গাসাগর! শুরু সাগর আরতি ও সংকীর্তন, শীতে ভিড় পুণ্যার্থীদের

কলকাতা: মকর সংক্রান্তির (Makar Sankranti) পুণ্যলগ্ন এগিয়ে আসতেই আরও রঙিন হয়ে উঠল গঙ্গাসাগর (Gangasagar 2026)। দক্ষিণ ২৪ পরগনার (South 24 Pargana) গঙ্গাসাগর মেলা (Gangasagar Mela) প্রাঙ্গণে শুরু হয়েছে রাজকীয় সাগর আরতি ও সংকীর্তন। কনকনে শীত উপেক্ষা করে ভোর-সন্ধ্যায় পুণ্যার্থীদের ঢল নামছে সাগরতটে। কপিল মুনির আশ্রম সংলগ্ন দুই নম্বর স্নানঘাটের পাশে ঘটা করে আয়োজন করা হয়েছে এই বিশেষ সাগর আরতি।

১১, ১২ ও ১৩ জানুয়ারি—টানা তিন দিন ধরে চলবে এই বর্ণাঢ্য আধ্যাত্মিক অনুষ্ঠান। বারাণসীর গঙ্গা আরতির আদলে সাজিয়ে তোলা হয়েছে সাগরতট। সারি সারি প্রদীপের আলো, ধুনুচির ধোঁয়া, শঙ্খধ্বনি আর মন্ত্রোচ্চারণে এক অনন্য আধ্যাত্মিক আবহ তৈরি হয়েছে মেলা চত্বরে। সন্ধ্যা নামলেই আলো-আবেশে অন্যরকম রূপ নিচ্ছে সাগর তীর।

আরও পড়ুন: বইপ্রেমীদের জন্য সুখবর! কলকাতা বইমেলা প্রাঙ্গণেই মিলবে মেট্রোর টিকিট

Round the clock monitoring by St. John Ambulance/Sealdah volunteers at Kakdwip station to guide the pilgrims of Gangasagar Mela 2026#GangasagarMela2026 pic.twitter.com/Z7H6V2x7uo

— DRM Sealdah ER (@drmsdah) January 13, 2026

একই সঙ্গে ইসকনের উদ্যোগে শুরু হয়েছে সাগর-সংকীর্তন। ঢাক, কাঁসর ও হরিনামের তালে তালে মুখরিত হয়ে উঠছে গোটা মেলাপ্রাঙ্গণ। এই সংকীর্তনে দেশ-বিদেশের ভক্তদের উপস্থিতি নজর কেড়েছে সকলের। বিদেশি ভক্তদের কণ্ঠে কীর্তনের ধ্বনি মিশে যাচ্ছে দেশীয় পুণ্যার্থীদের সঙ্গে—যা গঙ্গাসাগরের সার্বজনীনতার ছবিটাকেই আরও উজ্জ্বল করে তুলছে।

ইতিমধ্যেই কয়েক হাজার পুণ্যার্থী এই মাহেন্দ্রক্ষণ প্রত্যক্ষ করতে গঙ্গাসাগরে ভিড় জমিয়েছেন। অনেকে দূরদূরান্ত থেকে এসে এই বিশেষ আরতি ও সংকীর্তনের সাক্ষী হচ্ছেন। আধ্যাত্মিক আবেশের পাশাপাশি শৃঙ্খলা ও নিরাপত্তা বজায় রাখতে প্রশাসনের পক্ষ থেকেও বিশেষ ব্যবস্থা নেওয়া হয়েছে।

Gangasagar, West Bengal: A large number of devotees are visiting Gangasagar ahead of the holy Makar Sankranti dip on January 14 pic.twitter.com/Un0EEe01km

— IANS (@ians_india) January 13, 2026

এই বিশেষ অনুষ্ঠানে উপস্থিত ছিলেন কপিল মুনির আশ্রমের মহারাজ, দক্ষিণ ২৪ পরগনার জেলাশাসক অরবিন্দু কুমার মিনা সহ প্রশাসনের অন্যান্য আধিকারিক ও বিশিষ্ট ব্যক্তিরা। সব মিলিয়ে, সাগর আরতি ও সংকীর্তনের মাধ্যমে এবছর গঙ্গাসাগর মেলা হয়ে উঠেছে আরও বর্ণময়, আধ্যাত্মিক ও আন্তর্জাতিক আবহে ভরপুর।

The post এবার আরও রঙিন গঙ্গাসাগর! শুরু সাগর আরতি ও সংকীর্তন, শীতে ভিড় পুণ্যার্থীদের first appeared on KolkataTV.