কোনও ভিআইপি কালচার চলবে না, গঙ্গাসাগরের মেলা নিয়ে সাফ বার্তা মুখ্যমন্ত্রী

কলকাতা: কোনও ভিআইপি কালচার চলবে না। নবান্নের গঙ্গাসাগর মেলা (Gangasagar Mela) নিয়ে বৈঠক থেকে সাফ বার্তা মুখ্যমন্ত্রী মমতা বন্দ্যোপাধ্যায়ের (Mamata Banerjee)। সোমবার নবান্নে একটি উচ্চপর্যায়ের বৈঠক ডেকেছিলেন মুখ্যমন্ত্রী মমতা বন্দ্যোপাধ্যায়। মূল গঙ্গাসাগর মেলা নিয়েই বৈঠক হওয়ার আলোচনা হয়। আর সেই বৈঠকে মুখ্যসচিব মনোজ পন্থ (Chief Secretary Manoj Pant), স্বরাষ্ট্র সচিব নন্দিনী চক্রবর্তী সহ রাজ্যের উচ্চপদস্থ আধিকারিকরা। বৈঠকে জনস্বাস্থ্য, সুন্দরবন উন্নয়ন, পূর্ত, পরিবহন, বিদ্যুৎ, খাদ্য, দমকল, পরিবেশ ও বিপর্যয় মোকাবিলা দফতরের পদাধিকারীরাও উপস্থিত ছিলেন। বৈঠকেই ‘ভিআইপি কালচার’ নিয়ে মুখ্যমন্ত্রী বার্তা দিয়েছেন বলে সূত্রের খবর।

নতুন বছরের শুরুতেই জানুয়ারি মাসে সংক্রান্তির দিন প্রতিবারের মতো এবারও গঙ্গাসাগর মেলা শুরু হচ্ছে। সেই নিয়েই ছিল বৈঠক। মুখ্যমন্ত্রী বলেন, কোনও ভিআইপি কালচার চলবে না। গঙ্গাসাগর মেলায় ভিআইপিদের জন্য যেন সাধারণ মানুষের কোনও সমস্যা না হয়। নিরাপত্তায় কড়া নজরদারির নির্দেশ দিয়েছেন তিনি।ভিড় নিয়ন্ত্রণে বিশেষ ব্যবস্থার কথাও বলেছেন মুখ্যমন্ত্রী। ১২ জানুয়ারি মেলায় পৌঁছে যাবেন মন্ত্রীরা। সাড়ে তিন হাজার ভলান্টিয়ারকে ট্রেনিং দিয়ে পাঠানো হবে। পুণ্যার্থীদের হাতে রিস্ট ব্যান্ড এবং আইডি কার্ড দেওয়া হবে। সব পুণ‍্যার্থীদের ইনস্যুরেন্স থাকবে। ড্রোন-সিসিটিভিতে নজরদারি চলবে। ২৫০০ বাস যাবে সাগরে। ২৫০টি লঞ্চ ও ২১ টি জেটির ব্যবস্থা থাকছে।

আরও পড়ুন: অরূপের ক্রীড়া দফতর মুখ্যমন্ত্রীর হাতে, ইস্তফা গ্রহণ মমতার

নতুন বছরের ১০ থেকে ১৬ জানুয়ারি পর্যন্ত সাগরদ্বীপে বসবে গঙ্গাসাগর মেলার আসর। এ বছর ১৪ জানুয়ারি গঙ্গাসাগরে পুণ্যস্নানের দিন। মুখ্যমন্ত্রী মমতা বন্দ্যোপাধ্যায় ৪ কিলোমিটার দীর্ঘ গঙ্গাসাগর সেতুর শিলান্যাস করবেন। প্রায় ১৭ কোটি টাকা খরচ করে তৈরি হবে সেই সেতু। গঙ্গাসাগর মেলা পরিদর্শনের দিন সেতুর শিলান্যাস করবেন তিনি। জানা গিয়েছে, এবার দর্শনার্থীদের সুবিধায় মেলা চত্বরে থাকবেন সাড়ে তিন হাজার ভলান্টিয়ার। প্রত্যেক পূণ্যার্থীর হাতে থাকবে বিশেষ ব্যান্ড ও আইডি কার্ড। প্রত্যেকে ইনসিওরেন্সের আওতায় থাকবেন। যাতে কোনও রকম অসুবিধা না হয় তাই ড্রোন ক্যামেরায় চলবে নজরদারি।

অন্য খবর দেখুন