গঙ্গাসাগরে মুখ্যমন্ত্রী! দিনভর কী কী কর্মসূচি?

কলকাতা: আগামী শুক্রবার থেকে শুরু হচ্ছে গঙ্গাসাগর মেলা (Gangasagar Mela)। তার আগে আজই গঙ্গাসাগরে এলেন মুখ্যমন্ত্রী মমতা বন্দ্যোপাধ্যায় (Mamata Banerjee)। মুখ্যমন্ত্রীর গঙ্গাসাগর সফরকে ঘিরে নিশ্চিদ্র নিরাপত্তায় (Tight Security) ঘিরে ফেলা হয়েছে সমগ্র মেলা প্রাঙ্গণ। হেলিপ্যাড ময়দান, ভারত সেবাশ্রম সংঘ চত্বর, ও কপিলমুনি মন্দির চত্বর সহ যে সমস্ত জায়গায় মুখ্যমন্ত্রীর যাওয়ার কথা, সেই সব জায়গাতেই মোতায়েন রয়েছে বিশাল পুলিশ বাহিনী (Police Force)। হেলিপ্যাড চত্বরে রয়েছে পুলিশের প্রশিক্ষিত কুকুর। রয়েছে বোম ডিসপোজাল টিম।

এদিন হেলিপ্যাড থেকে ভারত সেবাশ্রম সঙ্ঘের কার্যালয়ে পৌঁছন মুখ্যমন্ত্রী। সেখানে তিনি দেখা করেন ভারত সেবা সংঘের মহারাজের সঙ্গে। এরপর তিনি পুজো দেন কপিলমুনি মন্দিরে। কপিলমুনি মন্দিরের প্রধান পুরোহিত জ্ঞানদাস মোহন্তের সঙ্গেও দেখা করেন মমতা। আজ গঙ্গাসাগর হেলিপ্যাড ময়দানের পাশে পুণ্যার্থীদের জন্য ১০০ শয্যার হস্টেল, পাথরপ্রতিমায় জেটি, বিভিন্ন স্কুলে অতিরিক্ত শ্রেণিকক্ষ, ‘পথশ্রী’ প্রকল্পে কিছু রাস্তা, কিছু অঙ্গনওয়াড়ি কেন্দ্র-সহ বেশ কয়েকটি প্রকল্পের উদ্বোধন করবেন মুখ্যমন্ত্রী।

আরও পড়ুন: নতুন বছরে প্রচুর কর্মী নিয়োগ করবে রাজ্য! বড় ইঙ্গিত দিল নবান্ন

এসবের পাশাপাশি, গতকাল বাংলাদেশ থেকে মুক্তি পাওয়া ৯৫ জন ভারতীয় মৎস্যজীবী-সহ তাঁদের পরিবারের সঙ্গে দেখাও করবেন তিনি। সাগরে এসে জনস্বাস্থ্য কারিগরি দফতরের ভবন ‘ঊর্মিমুখর’-এ থাকবেন মুখ্যমন্ত্রী। জানা গিয়েছে, সেখানেই মেলার প্রস্তুতি-বৈঠক করবেন। বিভিন্ন দফতরের মন্ত্রীরা ছাড়াও জেলা প্রশাসনের কর্তারা থাকবেন সেই আলোচনায়।

দেখুন আরও খবর:

The post গঙ্গাসাগরে মুখ্যমন্ত্রী! দিনভর কী কী কর্মসূচি? first appeared on KolkataTV.