‘গঙ্গাসাগর মেলা নিয়ে উস্কানি ছড়ানো হতে পারে’, সতর্কবার্তা মমতার

কলকাতা: ৮ জানুয়ারি থেকে শুরু হয়ে যাচ্ছে গঙ্গাসাগর মেলা (Gangasagar Mela)। ১৭ জানুয়ারি পর্যন্ত চলবে মেলা। মেলার প্রস্তুতির দেখতে সোমবার সেখানে গিয়েছেন মুখ্যমন্ত্রী। মেলা শুরুর আগেই মঙ্গলবার একাধিক প্রকল্পের উদ্বোধন করলে মুখ্যমন্ত্রী মমতা বন্দ্যোপাধ্য়ায় (Mamata Banerjee)। মঙ্গলবার গঙ্গাসাগরে দাঁড়িয়ে মেলার প্রস্তুতি সম্পর্কিত যাবতীয় বিষয় জানান মুখ্যমন্ত্রী। পাশাপাশি সাগর এলাকার জন্য প্রায় ১৬১ কোটি টাকার সরকারি প্রকল্প-কর্মসূচির শিলান্যাস ও উদ্বোধন করেন মুখ্যমন্ত্রী। যাঁরা দ্বারা ১৯ লক্ষ মানুষ উপকৃত হবে বলে প্রশাসনের তরফে দাবি করা হচ্ছে। প্রকল্প উদ্বোধনের পর সকলকে বিশেষ বার্তাও দেন মমতা। তিনি বলেন, গঙ্গাসাগর মেলাতে নেগেটিভ ন্যারেটিভ না হয় সেটা সকলকে খেয়াল রাখতে হবে।

মেলায় আসা পুণ্যার্থীদের সুরক্ষাকে প্রাধান্য দেওয়ার কথা মুখ্যমন্ত্রীকে (Mamata Banerjee Gangasagar Mela) বারবার বলতে শোনা গিয়েছে। এদিন পুণ্যার্থীদের জন্য পরিবহণ পরিষেবার বিস্তারিত তথ্য তিনি দেন। মমতা বন্দ্যোপাধ্যায় বলেন, মেলায় আগত পুণ্যার্থীদের জন্য ২২৫০টি সরকারি বাস, ২৫০টি বেসরকারি বাস, ৯টি বার্জ, ৩২টি ভেসেল, ১০০টি লঞ্চ, ২১টি জেটি ব্যবহার করা হবে। বার্জ, ভেসেল লঞ্চে জিপিএস এবং স্যাটেলাইট ট্র্যাকিংয়ের ব্যবস্থা থাকবে। যদিও কোনও দুর্ঘটনা ঘটে সেই পরিস্থিতি সামাল দিতে ২৫০০ জন সিভিল ডিফেন্স ও অন্যান্য ভলান্টিয়ার নিয়োগ করা হচ্ছে। আপদকালীন পরিস্থিতিতে চিকিৎসার জন্য সাগরের আশেপাশের হাসপাতালগুলিতে শুধু মেলার জন্য ৫১৫টি বেডের ব্যবস্থা করা হচ্ছে। ICU-র ব্যবস্থা থাকবে বলেও জানান তিনি। থাকবেন পর্যাপ্ত চিকিৎসক, নার্স এবং প্যারামেডিক্সও। পাশাপাশি গঙ্গাসাগর মেলা উপলক্ষ্যে ১০০টি অ্যাম্বুল্যান্স, ৪টি ওয়াটার অ্যাম্বুল্যান্স, ১টি এয়ার অ্যাম্বুল্যান্সেরও ব্যবস্থা করা হবে প্রশাসনের পক্ষ থেকে।

আরও পড়ুন: নিয়োগ মামলায় অর্পিতা মুখোপাধ্যায়, কুন্তল ঘোষ সহ ১৪ জনের বিরুদ্ধে চার্জ গঠন

সকলকে সতর্ক করে মমতা বলেন, ‘অনেকে ছোট একটা খবর তৈরি করে সেটা দিয়ে উস্কানি ছড়ানো হতে পারে। কোথাও কোনও সমস্যা আছে দেখলে আপনারা প্রশাসনের নজরে নিয়ে আসবেন। বিষয়টি নজরে আসলেই তার সমাধান হতে পারে। গঙ্গাসাগর মেলা সারা বিশ্বের কাছে বৈশিষ্ট্যপূর্ণ। এই মেলায় যাতে কোনওরকম নেগেটিভ ন্যারেটিভ না হয় এটা সকলকে খেয়াল রাখতে হবে। মেলা নিয়ে যাতে কোনও নেতিবাচক দৃষ্টিভঙ্গি তৈরি করা না হয়, তা জন্য সকলকে অনুরোধ করেন মমতা।

অন্য খবর দেখুন