বৃহস্পতিবার নবান্নে বসতে চলেছে গঙ্গাসাগর মেলার প্রস্তুতি বৈঠক

কলকাতা: আগামিকাল বৃহস্পতিবার নবান্নে বসতে চলেছে গঙ্গাসাগর মেলার প্রস্তুতি (Preparations for Gangasagar Mela) বৈঠক। গঙ্গাসাগর মেলাকে কেন্দ্র করে পরিকাঠামো তার নিরাপত্তা ও প্রশাসনিক প্রস্তুতি খতিয়ে দেখতে আগামীকাল নবান্নে গুরুত্বপূর্ণ বৈঠক ডাকল রাজ্য সরকার। মুখ্যমন্ত্রী মমতা বন্দ্যোপাধ্যায় (Mamata Banerjee) উপস্থিতিতে হবে এই বৈঠক। মুখ্যমন্ত্রী ছাড়াও এই বৈঠকে থাকবেন মুখ্যসচিব মনোজ পন্থ (Monoj Panth) সহ একাধিক দফতরের মন্ত্রী ও সংশ্লিষ্ট আধিকারিকরা।

২০১১ সালে রাজ্যে ক্ষমতায় আসার পর থেকেই গঙ্গাসাগরকে পর্যটকদের মানচিত্রে ঠাঁই করে দিতে মুখ্যমন্ত্রী মমতা বন্দ্যোপাধ্যায় নিরলস প্রচেষ্টা চালিয়ে গিয়েছে। মকর সংক্রান্তির পুণ্যলগ্নে দেশের বিভিন্ন প্রান্ত থেকে আসবেন লক্ষ লক্ষ মানুষ। সেই মেলা আয়োজনের জন্য সর্বস্তরের প্রশাসনিক প্রস্তুতি কেমন, তা খতিয়ে দেখতে বৈঠকে বসবেন মুখ্যমন্ত্রী মমতা বন্দ্যোপাধ্যায়। আর মেলায় আগত ভিনরাজ্যের মানুষ সহ কোনও পূর্ণার্থীর যাতে কোনও অসুবিধা না হয় মুখ্যমন্ত্রী সে বিষয়টি নিজে তদারকি করেন। দক্ষিণ ২৪ পরগনার গঙ্গাসাগরে। কপিল মুনির আশ্রমে মানুষের ঢল নামে। প্রতিবছরের মত এ বছরেও রাজ্য সরকারের পক্ষ থেকে সমস্ত ধরনের ব্যবস্থা করা হচ্ছে। মেলার প্রস্তুতি খতিয়ে দেখতে আগামিকাল বৈঠক বসবেন মুখ্যমন্ত্রী।

আরও পড়ুন: SSC-র নতুন নিয়োগকে চ্যালেঞ্জ কলকাতা হাইকোর্টে, মামলা ফেরাল সুপ্রিম কোর্ট

আগে এই মেলা এতটাই দুর্গম যে প্রবাদ ছিল সব তীর্থবার বার,গঙ্গা সাগর একবার। সেই দুর্গম পথকে অনেকটাই মসৃন করলেও নদীপথ একটা বড়ো প্রতিবন্ধকতা। এই প্রতিবন্ধকতা কাটাতে গঙ্গাসাগরের নদীবক্ষে একটি ব্রিজের আবেদন বহু বছর ধরে কেন্দ্রের কাছে জানালেও কেন্দ্র এবিষয়ে কোনো কর্ণপাত করেনি নি। অবশেষে রাজ্য সরকার নিজেরাই ব্রিজ করবেন বলে ঠিক করেন।সূত্র খবর ব্রিজ তৈরির ডি পি আর করা হয়ে গিয়েছে। ব্রিজ হলে অনেকটাই সুগম হবে গঙ্গাসাগর যাতায়াত।হাতানিয়া, দুয়ানিয়া নদীর জোয়ার ভাটার উপর নির্ভর করতে হবে না লক্ষ লক্ষ পূর্ণার্থীর পারাপার।প্রশাসনিক মহলে মনে করছে
এবার তীর্থযাত্রীর ভিড় আগের তুলনায় আরও বেশি হতে পারে, তাই পরিকাঠামোর প্রতিটি স্তরকে আরও শক্তপোক্ত করার দিকেই জোর দেওয়া হবে এই বৈঠক। মুখ্যমন্ত্রী ভাগ করে দেবেন বিভিন্ন দফতর দায়িত্ব।

অন্য খবর দেখুন